མངལ་འཁོར་བའི་མོ་ལུག་ལ་ལུས་པོའི་དགོས་མཁོ་ལྟར་གྱི་འཚོ་བཅུད་འགན་ལེན་བྱེད་དགོས།མངལ་འཁོར་བའི་ཐོག་མའི་ཟླ་བ་གསུམ་གྱི་དུས་ཚོད་ལ་མངལ་འཁོར་སྔ་དུས་དང་།ཕྱི་མའི་ཟླ་བ་གཉིས་ཀྱི་དུས་ཚོད་ལ་མངལ་འཁོར་ཕྱི་དུས་ཟེར།མངལ་ལུག་གི་ལུས་པོའི་ལྗིད་ཚད་ཀྱི་བརྒྱ་ཆ་དགུ་བཅུ་ནི་མངལ་འཁོར་ཕྱི་དུས་སུ་གྲུབ་ཀྱི་ཡོད།དཔེར་ན་མངལ་འཁོར་ནས་ཟླ་བ་བཞི་ཕྱིན་པའི་མངལ་ལུག་གི་ཉིན་རེའི་ཆ་སྙོམས་ལྗིད་ཚད་འཕར་ཤུགས་ཁེ་བཞི་བཅུ་ནས་ལྔ་བཅུ་ཡིན་མོད།འོན་ཀྱང་ཟླ་བ་ལྔ་འགྲོ་མཚམས་ཁེ་བརྒྱ་དང་ཉི་ཤུ་ནས་བརྒྱ་དང་ལྔ་བཅུ་ཙམ་འཕར་འགྲོ་གི་ཡོད།དེ་དང་ཆབས་ཅིག་ཏུ་རུས་པ་སྐྱེ་འཚར་བྱེད་མགྱོགས་པས་མངལ་འཁོར་ཕྱི་མའི་མཐའ་མཇུག་གི་དུས་ཚོད་གསུམ་ཆ་གཅིག་གི་ནང་ལུག་མོར་འཚོ་བཅུད་ཀྱི་མཁོ་ཚད་བརྒྱ་ཆ་བཞི་བཅུ་ནས་བརྒྱ་ཆ་དྲུག་ཅུ་འཕར་བ་དང་།འཚོ་རྒྱུ་ཀལ་དང་ལིན་གྱི་མཁོ་ཚད་ལྡབ་ལོག་གཅིག་ནས་གཉིས་ཙམ་མང་དུ་གཏོང་དགོས་ཀྱི་ཡོད།དེར་བརྟེན་མངལ་གནས་མོ་ལུག་ལ་འཚོ་བཅུད་ཁ་གསབ་བྱེད་པའི་དུས་ཚོད་འཚམ་ཤོས་ནི་མངལ་འཁོར་ཕྱི་མའི་དགོས་མཁོ་ཆེ་ཤོས་ཀྱི་དུས་སུ་ཡིན།མངལ་འཁོར་སྔ་མའི་དུས་སུ་མོ་ལུག་སྔར་རྒྱུན་ནང་བཞིན་འཚོས་ནས་འཚོ་བཅུད་རང་མཁོ་རང་སྤྲོད་ཐུབ་པ་བྱེད་དགོས།མངལ་འཁོར་བའི་སྔ་དུས་རྩིང་བའི་གཟན་ཆས་སྟེར་ཀྱང་འཇུ་བྱེད་ནུས་པ་ཡག་པོ་ཡོད་པས་དེའི་སྐབས་མོ་ལུག་ལ་སྐམ་ཚྭ་ཁ་གསབ་བྱས་ཀྱང་ཆོགམངལ་འཁོར་ཕྱི་མའི་དུས་སུ་མོ་ལུག་ལ་སྐམ་ཚྭ་དང་སྔོ་གཟན་སྙལ་མའི་གཟན་ཆས་ལུག་རེར་ཉིན་རེར་སྤྱི་རྒྱ་དོ་ནས་གསུམ་བར་ཁ་གསབ་བྱེད་པ་ཕུད།ཆ་རྐྱེན་ཡོད་སར་གཟན་ཆག་སྤུས་དག་དང་རུས་ཕྱེ་སོགས་ཁ་གསབ་སྟེར་དགོས།མངལ་འཁོར་ཕྱི་དུས་སུ་ལུག་གི་གྲོད་པ་རིམ་བཞིན་ཆེ་རུ་འགྲོ་བས་བོང་ཚད་ཆེ་བའི་གཟན་ཆས་བསྟེར་རྒྱུ་མེད་པར་འཚོ་བཅུད་རིན་ཐང་ཆེ་ལ་བོང་ཚད་ཡང་ཆུང་བའི་གཟན་ཆས་ཁ་གསབ་སྟེར་དགོས།དེའི་སྐབས་མོ་ལུག་ལ་ཧམ་སྤུ་བརྒྱབ་པ་དང་རུལ་སྐྱོན་ཤོར་བ།འཁྱགས་ལ་ཐེབས་པའི་གཟན་རྩྭའི་རིགས་བསྟེར་རྒྱུ་མེད་ལ་འཁྱགས་ཆུ་གྲང་མོ་འཐུང་དུ་འཇུག་རྒྱུ་མེད།ལྷག་པར་དུ་མཚེ་ལུག་འཁོར་བ་དང་ལོ་གཅིག་སོན་མཚམས་ནས་ལུ་གུ་ཆགས་པའི་མོ་ལུག་ལ་དེ་བས་གསོ་ཚགས་ཡག་པོ་བྱེད་དགོས།